PRITARTA

Šilalės rajono savivaldybės tarybos 2017 m. kovo 30 d. sprendimu Nr. T1-102

**VIEŠOSIOS ĮSTAIGOS ŠILALĖS RAJONO LIGONINĖS 2016 METŲ VEIKLOS ATASKAITA**

2017 m. kovo 15 d.

Šilalė

TURINYS

1. Įstaigos pristatymas (Įstaigos tikslai ir uždaviniai) ................................................................ 3 psl.
2. Veiklos aprašymas ................................................................................................................. 3 psl.
   1. Ligoninės struktūra........................................................................................................... 3 psl.
3. Paslaugų finansavimo sutartys su ligonių kasomis ................................................................ 6 psl.
4. Teikiamos asmens sveikatos priežiūros paslaugos ................................................................ 6 psl.
5. Stacionarinių asmens sveikatos priežiūros įstaigos veiklos rodiklių dinamika 2014-2016 m........................................................................................................................................... 11 psl.
6. Lovų skaičiaus dinamika 2014-2016 m. .............................................................................. 13 psl.
7. Programų finansavimo ir investicijų įvertinimas ................................................................. 14 psl.
8. Duomenys apie personalą – darbuotojų skaičiaus finansinių metų pradžioje ir pabaigoje (2014-2016 m. analizė) ................................................................................................................... 14 psl.
9. Finansinė analizė .................................................................................................................. 16
   1. Veiklos pajamos ............................................................................................................ 16 psl.
   2. Veiklos sąnaudos per finansinius metus (iš jų – išlaidos darbo užmokesčiui, sąnaudos valdymo išlaidoms, duomenys apie viešosios įstaigos vadovą – įstaigos išlaidos vadovo darbo užmokesčiui ir kitoms viešosios įstaigos vadovo išmokoms) ............................. 16 psl.
   3. Atsargos (eurais) ........................................................................................................... 17 psl.
   4. Finansinis rezultatas ...................................................................................................... 17 psl.
   5. Pinigai ........................................................................................................................... 17 psl.
   6. Įsipareigojimai įstaigai (eurais) ..................................................................................... 18 psl.
   7. Įstaigos įsipareigojimai (eurais) .................................................................................... 18 psl.
   8. Dalininkai ir jų įnašų vertė finansinių metų pradžioje ir pabaigoje ............................... 18 psl.
   9. Ilgalaikio turto būklė .................................................................................................... 18 psl.
   10. Panaudos sutarties pagrindu perduotas naudoti turtas, apskaitomas įstaigos užbalansinėje sąskaitoje ...................................................................................................................... 19 psl.
   11. Gautos finansavimo lėšos, jų šaltiniai ir panaudojimas ............................................... 20psl.
   12. Ligoninės 2016 metų veiklos rezultatų ataskaita ......................................................... 20 psl.
10. Vidaus medicinos audito veikla ............................................................................................ 21psl.
11. Viešosios įstaigos Šilalės rajono ligoninės kiekybinių ir kokybinių veiklos rodiklių vertinimas .............................................................................................................................................. 22 psl.
12. Viešosios įstaigos Šilalės rajono ligoninės perspektyvos, ateities planai ir prognozės ....... 25 psl.
13. Vadovo veikla....................................................................................................................... 25 psl.

1. ĮSTAIGOS PRISTATYMAS

|  |  |
| --- | --- |
| Juridinio asmens pavadinimas | Viešoji įstaiga Šilalės rajono ligoninė |
| Registracijos adresas | Vytauto Didžiojo g. 19 |
| Įmonės kodas | 176628756 |
| Pašto kodas | LT- 75132 |
| Miestas | Šilalė |
| Šalis | Lietuva |
| Įstaigos vadovas | Viešosios įstaigos Šilalės rajono ligoninės direktorius Antanas Damulis |
| Elektroninio pašto adresas: | [info@silalesligonine.lt](mailto:info@silalesligonine.lt) |
| Telefonas: | (8 449) 74235 |
| Faksas: | **(8 449) 74160** |

**Pagrindinis veiklos tikslas** – vadovaujantis šiuolaikiškais kokybės vadybos standartais, organizuoti bei teikti kokybiškas ir kvalifikuotas licencijoje nurodytas sveikatos priežiūros paslaugas Šilalės rajono ir visos Lietuvos gyventojams bei gerinti jų sveikatą, siekiant sumažinti gyventojų sergamumą ir mirtingumą.

**Pagrindiniai įstaigos veiklos uždaviniai:**

* organizuoti ir teikti specializuotas, kvalifikuotas pirminės ir antrinės asmens sveikatos priežiūros paslaugas (ambulatorines ir stacionarines);
* teikti būtinąją medicinos pagalbą.

1. Veiklos APRAŠYMAS

VšĮ Šilalės rajono ligoninė (toliau – Įstaiga) yra Lietuvos nacionalinės sveikatos sistemos viešoji sveikatos priežiūros ne pelno įstaiga – ribotos civilinės atsakomybės viešasis juridinis asmuo, teikiantis Įstaigos įstatuose numatytas asmens sveikatos priežiūros paslaugas pagal Įstaigai suteiktą licenciją. Tai specializuota sveikatos priežiūros įstaiga, teikianti skubią ir planinę medicinos pagalbą Šilalės rajono, Lietuvos bei kitų valstybių gyventojams.

Šilalės rajono ligoninės savininkė ir vienintelė dalininkė – Šilalės rajono savivaldybė.

**Įstaigos vizija** – tapti patikima gydymo įstaiga, teikiančia prieinamas, kokybiškas asmens sveikatos priežiūros paslaugas, orientuotas į paciento poreikius ir lūkesčius.

**Įstaigos misija** – pacientų poreikių tenkinimas kompetencijos ir galimybių ribose, dalyvaujat kvalifikuotam medicinos personalui, užtikrinant pacientų saugą, optimalią aplinką bei žmogišką paramą, didinant pacientų pasitikėjimą sveikatos priežiūra ir asmeninį dalyvavimą gydymo procese.

* 1. Ligoninės struktūra

VšĮ Šilalės rajono ligoninėje 2016 metais buvo šie **stacionaro skyriai**:

* Priėmimo-skubiosios pagalbos skyrius;
* Bendrosios terapijos skyrius su Palaikomojo gydymo ir slaugos poskyriu;
* Pediatrijos skyrius;
* Dienos chirurgijos skyrius-operacinė.

Antrojo lygio gydytojų specialistų konsultacijos teikiamos **Ambulatoriniame konsultaciniame skyriuje**. Šiame įstaigos padalinyje konsultacijų paslaugas teikia šių specialybių gydytojai: dermatovenerologas, neurologas, traumatologas-ortopedas, oftalmologas, otorinolaringologas, akušeris-ginekologas, endoskopuotojas, chirurgas, pulmonologas, fizinės medicinos ir reabilitacijos gydytojas, radiologas, echoskopuotojas, vaikų ligų gydytojas, urologas, vidaus ligų gydytojas, kardiologas, kraujagyslių chirurgas, gastroenterologas, endokrinologas.

Sergantiems cukriniu diabetu slaugos paslaugas teikia slaugytojas diabetologas. Tai- slaugytojo diabetologo konsultacinė pagalba, gydomasis pedikiūras, diabetinės pėdos priežiūra.

**Vaikų raidos sutrikimų ankstyvosios reabilitacijos poskyryje** paslaugas teikia socialinis pediatras, logopedas, psichologas, masažuotojas, kineziterapeuto padėjėjas.

Įstaigoje yra šie klinikiniai diagnostiniai ir gydomieji bei pagalbiniai kabinetai:

* Radiologijos kabinetas;
* Funkcinės diagnostikos kabinetas.

**Fizinės medicinos ir reabilitacijos poskyryje** teikiamos pirmojo bei trečiojo etapo medicininės reabilitacijos paslaugos.


Ligoninės **Teisės ir personalo skyrius** užtikrina personalo valdymą, informacinių sistemų priežiūrą, darbuotojų saugą ir sveikatą.

Ligoninės ūkinę veiklą vykdo Ū**kio dalies** personalas.

Apskaita atliekama **Buhalterijos** skyriuje.

Ligoninės **administraciją** sudaro 4 asmenys.

Viešosios įstaigos Šilalės rajono ligoninės vidaus struktūra buvo patvirtinta Šilalės rajono savivaldybės tarybos 2013 m. kovo 21 d. posėdyje sprendimu Nr. T1-88.



1. PASLAUGŲ FINANSAVIMO SUTARTYS SU LIGONIŲ KASOMIS

Įstaigos bendrajame biudžete didžiausią dalį sudaro asmens sveikatos priežiūros paslaugos, kurias finansuoja teritorinės ligonių kasos (toliau – TLK). Kasmet pasirašomos sutartys dėl asmens sveikatos priežiūros paslaugų teikimo ir apmokėjimo iš Privalomojo sveikatos draudimo fondo (toliau – PSDF) biudžeto lėšų ne tik su Klaipėdos, bet ir su Vilniaus, Kauno, Panevėžio ir Šiaulių teritorinėmis ligonių kasomis, nes ligoninėje gydosi arba konsultuojami ir kitų Lietuvos miestų, rajonų gyventojai.

Didžiausią dalį įstaigos sutartinių sumų sudaro Klaipėdos TLK – 99,23 %. Kitų teritorinių ligonių kasų indėlis į ligoninės biudžetą labai mažas: Šiaulių – 0,37 %, Kauno – 0,27 %, Vilniaus – 0,12 %, Panevėžio – 0,01%.

Pradinė sutarčių su teritorinėmis ligonių kasomis suma 2016 metams – 1804979 eurai, t.y. 2,1 % arba 36975 euro didesnė lyginant su 2015 metų sutartine suma.

Sutartinė suma metų pabaigoje padidinta dėl atskirų paslaugų bazinės kainos pakėlimo – 49178 eurais ir buvo padengta dalis 2016 metais viršytų prioritetinių paslaugų – už 159345 eurus. Iš PSDF už 2016 metus galutinė sutartinė suma sudarė 2025712 Eur, o tai 121704 Eur didesnė sutarties suma už 2015 m. galutinę sutarties sumą. Buvo įvykdytos ir viršytos visos sutartinės asmens sveikatos priežiūros paslaugos, išskyrus Priėmimo-skubiosios pagalbos skyriaus (-34,86 %) ir dienos chirurgijos (-34.28 %) paslaugos. Pradinė sutarčių suma viso viršyta 208894 eurų arba 9,25 %. Liko neapmokėta viršsutartinių paslaugų už 49549 Eur, kas sudaro 2,4 % nuo gautų įstaigos pajamų iš PSDF biudžeto.

Pagrindinė problema kartojasi daugelį metų, nes finansinių metų eigoje nėra žinoma, ar bus apmokamos viršsutartinės sumos. Nėra garantijos, kad balo vertė nebus mažinama, taip pat nemažės stacionaro vieno etapo kaina. Dėl šios priežasties sudėtinga planuoti investicijas, darbuotojų atlyginimų didinimo klausimo sprendimą.

1. TEIKIAMOS ASMENS SVEIKATOS PRIEŽIŪROS PASLAUGOS

Įstaigos turima licencija leidžia teikti antrinės stacionarinės sveikatos priežiūros, pirminės stacionarinės palaikomojo gydymo ir slaugos, paliatyviosios slaugos, antrinės ambulatorinės sveikatos priežiūros.

Šilalės rajono ligoninės gydytojai 2016 metais teikė 143 giminingų diagnozių grupės aktyvaus gydymo ir dienos chirurgijos paslaugas, stebėjimo, priėmimo-skubiosios pagalbos paslaugas, palaikomojo ir slaugos gydymo paslaugas, paliatyviosios slaugos paslaugas, ambulatorinės reabilitacijos paslaugas.

Pagal suteiktų paslaugų skaičių stacionare teiktos paslaugos pasiskirstę šiomis proporcijomis:

Stebėjimo paslaugos – tai prioritetinėmis laikomos asmens sveikatos priežiūros paslaugos, kai pacientas ligoninės stacionare stebimas, tiriamas ir gydomas iki 24 valandų. Pagerėjus paciento būklei, jis išleidžiamas į namus arba stacionarizuojamas į atitinkamo profilio stacionaro skyrių. Stebėjimo paslaugų apimtys didėja 2016 metais 22,09 % (lyginant su 2015 metais). 2016 metais suteiktų stebėjimo paslaugų kiekis yra didžiausias per pastaruosius 5 metus.

Ligoninės priėmimo-skubiosios pagalbos skyriuje visą parą užtikrinamas vidaus ligų gydytojo, vaikų ligų gydytojo ir gydytojo chirurgo arba ortopedo traumatologo budėjimas. 2016 metais į priėmimo - skubiosios pagalbos skyrių kreipėsi 6536 pacientų. Iš jų 2026 stacionarizuoti, 550 išvežti į kitas gydymo įstaigas, likusiems 3960 teikta būtinoji ar nebūtinoji medicininė pagalba.

Ligoninė pagal sutartis su Šilalės rajono pirminėmis asmens sveikatos priežiūros įstaigomis (išskyrus Kaltinėnų PSPC) užtikrina nebūtinosios medicinos pagalbos teikimą visiems Šilalės rajono gyventojams, besikreipiantiems į Priėmimo-skubiosios pagalbos skyrių jų šeimos gydytojų nedarbo metu.

Dienos chirurgija – tai prioritetinė paslauga, kai chirurginės paslaugos ir paciento priežiūra stacionare užtrunka tik iki 48 val**.** Esant būtinybei, pacientai gydomi dienos chirurgijos skyriujetiek, kiek yra būtina**.** Dienos chirurgijos paslaugos 2016 metais suteiktos 136 pacientams. Diagramoje matome, kad Dienos chirurgijos paslaugų skaičius 2016 metais sumažėjo po 2015 metų buvusio jų didėjimo. 2016 metais dienos chirurgijos paslaugų skaičius lyginant su 2015 metais sumažėjo 32,34%. Tai paaiškinama tuo, kad nuo 2016 m. rajono ligoninėse, kuriose teikiama tik dienos chirurgijos (o ne stacionarinė) paslauga buvo uždrausta atlikti IV-VI dienos chirurgijos paslaugų grupių operacijų, kurios iki tol sudarydavo nemažą dalį dienos chirurgijos paslaugų dalį: artroskopijos, išvaržų, kojų venų operacijos.

Ambulatoriniame - konsultaciniame skyriuje paslaugas teikia 19-os specialybių gydytojai:

* Terapeutas;
* Chirurgas;
* Pediatras;
* Traumatologas-ortopedas;
* Radiologas;
* Neurologas;
* Oftalmologas;
* Otorinolaringologas
* Echoskopuotojas;
* Endoskopuotojas;
* Dermatovenerologas;
* Fizinės medicinos ir reabilitacijos gydytojas;
* Akušeris-ginekologas;
* Endokrinologas;
* Pulmonologas;
* Kardiologas;
* Urologas;
* Kraujagyslių chirurgas
* Gastroenterologas.

2016 metais konsultacijų skaičius, lyginant su 2015 metais, padidėjo 8,79 proc. ir pasiekė aukščiausią lygį nuo 2012 metų – 47816 konsultacijos.

Žemiau esančioje lentelėje pateikti apsilankymų pas gydytojus specialistus skaičiaus pokyčiai per pastaruosius 5 metus. Įstaigoje jau ilgą laika susiformavusi tendencija teikti ambulatorines paslaugas, todėl konsultacijų skaičius mažai kinta.

2016 metais apsilankymų skaičius pas endokrinologą, chirurgą, neurologą, radiologą, fizinės medicinos ir reabilitacijos gydytoją, kardiologą, gastroenterologą, kraujagyslių chirurgą ženkliai išaugo. Tokiam augimui įtakos turėjo įdarbinti nauji specialistai.

|  |  |  |  |  |  |
| --- | --- | --- | --- | --- | --- |
| Specialistas | 2012 m. | 2013 m. | 2014 m. | 2015 m. | 2016 m. |
| **BPG (I-o lygio paslaugos)** | 537 | 1118 | 1359 | 1116 | 1469 |
| **Terapeutas** | 394 | 537 | 508 | 760 | 719 |
| **Endokrinologas** | ***1263*** | ***1050*** | ***1085*** | ***1207*** | ***1583*** |
| **Chirurgas** | ***2905*** | ***3520*** | ***3338*** | ***3664*** | ***3846*** |
| **Traumatologas-ortopedas** | 9463 | 7025 | 6491 | 6671 | 6453 |
| **Akušeris-ginekologas** | 623 | 392 | 886 | 1052 | 683 |
| **Pediatras** | 159 | 238 | 226 | 249 | 240 |
| **Oftalmologas** | 1660 | 2036 | 2143 | 2885 | 2165 |
| **LOR** | 2680 | 3036 | 2997 | 3093 | 2989 |
| **Neurologas** | ***4588*** | ***3581*** | ***3519*** | ***3205*** | ***4107*** |
| **Dermatovenerologas** | 2074 | 1845 | 2915 | 3148 | 2812 |
| **Radiologas** | ***4884*** | ***7926*** | ***7975*** | ***8200*** | ***10634*** |
| **Fizinės medicinos ir reabilitacijos gydytojas** | ***6406*** | ***6803*** | ***6327*** | ***7406*** | ***7847*** |
| **Echoskopuotojas** | 2313 | 2180 | 2140 | 2122 | 2107 |
| **Endoskopuotojas** | 882 | 953 | 936 | 1027 | 890 |
| **Pulmonologas** | 6008 | 4888 | 4746 | 2664 | 2442 |
| **Urologas** | 782 | 856 | 941 | 1192 | 1160 |
| **Kardiologas** | ***256*** | ***761*** | ***730*** | ***891*** | ***1045*** |
| **Kraujagyslių chirurgas** | ***16*** | ***68*** | ***100*** | ***188*** | ***241*** |
| **Gastroenterologas** | ***-*** | ***-*** | ***97*** | ***147*** | ***253*** |
| **IŠ VISO:** | ***47895*** | ***48813*** | ***49459*** | ***50887*** | ***53685*** |

Dienos stacionaras - tai vaikų raidos sutrikimų ankstyvos reabilitacijos paslaugos. 2016 metais lyginant su 2015 metais padidėjo 8 atvejais.

Nuo 2014 metų ligoninėje teikiamos ambulatorinės chirurgijos paslaugos.

Ambulatorinės chirurgijos paslauga – planinė gydomoji sveikatos priežiūros paslauga, kurią teikiant gali būti taikoma vietinė ar regioninė nejautra, kurią atlieka operuojantis ar procedūrą atliekantis gydytojas ir po kurios užtikrinama paciento pooperacinė (poprocedūrinė) priežiūra bei galimybė suteikti sveikatos priežiūros paslaugas, neatitraukiant jo nuo įprastos socialinės aplinkos.

2016 metais ambulatorinės chirurgijos paslaugos sumažėjo 12 atvejų lyginant su 2015 metais.

Fizinės medicinos ir reabilitacijos poskyrio veikla nuolat auga ir plečiasi. Be įprastų procedūrų, tokių kaip fizioterapija, kineziterapija, masažo procedūros, dar yra ir povandeninis masažas, perlinės vonios, parafino gydomosios aplikacijos, druskų kambarys, teikiamos ergoterapeuto ir psichologo paslaugos. Šių procedūrų 2016 metais atlikta 49915. III etapo ambulatorinės reabilitacijos paslaugų suteikta 69 suaugusiems ir 13 vaikų.

Fizinės medicinos ir reabilitacijos paslaugų struktūra ir skaičius pateikiami lentelėje:

|  |  |  |  |  |  |  |  |
| --- | --- | --- | --- | --- | --- | --- | --- |
| Pavadinimas | Iš viso atlikta procedūrų | Iš jų | | Atlikta procedūrų vaikams  (0-17 m.) | Iš jų | | Iš bendro procedūrų skaičiaus mokamos |
| I etapo | III etapo | I etapo | III etapo |
| Fizioterapijos procedūros | 28889 | 26145 | 2744 | 2672 | 2387 | 285 | 3 |
| Masažo procedūros | 10483 | 9756 | 727 | 1188 | 1014 | 174 | 35 |
| Kineziterapijos procedūros | 6013 | 5550 | 463 | 714 | 613 | 101 | 10 |
| Ergoterapijos procedūros | 766 | 370 | 396 | 62 | 15 | 47 |  |
| Psichologo seansai | 2264 | 2264 |  | 2264 | 2264 |  |  |
| Socialinio darbuotojo paslaugos | 1500 | 1000 | 500 | 172 | 110 | 62 |  |

1. STACIONARINIŲ ASMENS SVEIKATOS PRIEŽIŪROS ĮSTAIGOS VEIKLOS RODIKLIŲ DINAMIKA 2014-2016 M.

2016 metais VšĮ Šilalės rajono ligoninėje buvo teikiamos šios stacionarinės sveikatos priežiūros paslaugos:

* vidaus ligų;
* vaikų ligų II;
* reanimacijos ir intensyvios terapijos I-I (vaikų ir suaugusiųjų), reanimacijos ir intensyvios terapijos I-II (vaikų ir suaugusiųjų):
* dienos chirurgijos;
* slaugos ir palaikomojo gydymo;
* paliatyviosios pagalbos.

Palaikomojo gydymo ir slaugos poskyryje – 29 lovos (2 iš jų – paliatyviosios pagalbos).

Visuose ligoninės skyriuose (kartu su Palaikomojo gydymo ir slaugos poskyriu) per 2016 metus gydėsi 2150 pacientai. Vidutinė gulėjimo trukmė – 11,7, lovos funkcionavimo trukmė – 292, letališkumas – 4,83 % (mirė 104 ligoniai).

Žemiau esančioje lentelėje pateikti aktyviojo gydymo (be slaugos ir palaikomojo gydymo) veiklos rodiklių pokyčiai per paskutinius 3-jus metus.

|  |  |  |  |  |  |
| --- | --- | --- | --- | --- | --- |
|  | **2014 metai** | **2015 metai** | **2016**  **metai** | **Siektini rodikliai** | **Vidutiniai šalies rodikliai** |
| **Lovadienių skaičius[[1]](#footnote-1)** | 11362 | 12519 | 12558 |  |  |
| **Pacientų skaičius[[2]](#footnote-2)** | 1934 | 1905 | 1964 |  |  |
| **Lovos funkcionavimo rodiklis[[3]](#footnote-3)** | 195,90 | 215,8 | 226 | Iki 300 | 263,6 |
| **Lovos apyvarta (pacientų sk.)[[4]](#footnote-4)** | 33,34 | 32,84 | 38,56 | 45 | 45,8 |
| **Vidutinė gulėjimo trukmė[[5]](#footnote-5)** | 5,87 | 6,57 | 6,4 | Iki 8 | 5,8 |
| **Mirusių skaičius** | 41 | 38 | 40 |  |  |
| **Letališkumo rodiklis (%)[[6]](#footnote-6)** | 2,12 | 1,99 | 2,04 | 2 |  |

Vidutinė pacientų gulėjimo trukmė stacionaro skyriuose (6,4 lovadienio) daugelį metų svyruoja nedaug ir yra mažesnė už Lietuvos Respublikoje siektiną rodiklį (8 lovadieniai). Trumpa gulėjimo trukmė blogina lovos funkcionavimo rodiklį, kuris yra šiek tiek mažesnis už Lietuvos vidutinį, bet suteikia galimybę įstaigai aptarnauti daugiau pacientų. Tai rodo lovos apyvartos rodiklis (38,56), kuris yra šiek tiek didesnis už vidutinį Lietuvos rodiklį (30,58).

Letališkumo rodiklis 2016 metais ligoninėje buvo didesnis nei praėjusiais metais. Šio rodiklio didėjimas sietinas su blogėjančia demografine situacija rajone, daugėjančiu ligotų pagyvenusių, vienišų, socialiai apleistų asmenų skaičiumi.

Iš diagramos matome, kad aktyviojo gydymo pacientų skaičius pastaraisiais metais nemažėja.

Lovadienių skaičiaus (be slaugos ir palaikomojo gydymo) diagramoje matome, kad 2016 metais stebimas lovadienių skaičiaus nežymus didėjimas lyginant su 2015 metais.

2016 metais palaikomojo gydymo ir slaugos bei paliatyvaus gydymo paslaugos lovadienių skaičius išaugo 22,55 % lyginant su 2015 metais. 9846 lovadieniai buvo suteikti PSDF lėšomis, kiti 2737- kaip mokamos paslaugos. Palaikomojo gydymo ir slaugos poskyrio lovos funkcionavimo rodiklis – 434 lovadieniai.

1. LOVŲ SKAIČIAUS DINAMIKA 2014-2016 M.

Vykdant Tauragės apskrities IV-ojo Sveikatos sistemos plėtros ir ligoninių tinklo konsolidavimo etapo planą, 2016 metais gruodžio 31 dieną sumažintas lovų skaičius nuo 87 iki 77 lovų.

Bendras ligoninės lovų skaičius 2016 metų pabaigoje 77 lovos , iš jų:

Bendrosios terapijos skyriuje - 29 lovos (2 iš jų reanimacijos – intensyvios terapijos);

Pediatrijos skyriuje - 12 lovų (3 kūdikių profilio);

Dienos chirurgijos skyriuje - operacinėje – 7 lovų;

|  |  |  |  |
| --- | --- | --- | --- |
|  | **2014 metai** | **2015 metai** | **2016 metai** |
| **Lovų skaičius aktyviam gydymui** | 58 | 58 | 48 |
| **Bendrosios terapijos skyrius, iš jų:** | 30 | 30 | 29 |
| **Terapijos** | 27 | 27 | 27 |
| **Reanimacijos – intensyviosios terapijos** | 3 | 3 | 2 |
|  |  |  |  |
| **Dienos chirurgijos skyrius-operacinė, iš jų:** | 10 | 10 | 7 |
| **Dienos chirurgijos** | 7 | 7 | 2 |
| **Chirurgijos terapijos** | 3 | 3 | 5 |
|  |  |  |  |
| **Pediatrijos skyrius, iš jų:** | 18 | 18 | 12 |
| **Kūdikių profilio** | 3 | 3 | 3 |
| **Vaikų profilio** | 15 | 15 | 9 |
|  |  |  |  |
| **Palaikomojo gydymo ir slaugos poskyris, iš jų:** | 29 | 29 | 29 |
| **Palaikomo gydymo ir slaugos** | 27 | 27 | 27 |
| **Paliatyviosios pagalbos** | 2 | 2 | 2 |
|  |  |  |  |
| **Lovų skaičius iš viso:** | 87 | 87 | 77 |

1. PROGRAMŲ FINANSAVIMO IR INVESTICIJŲ įVERTINIMAS

Projektų tikslas *–* restruktūrizuojant asmens sveikatos priežiūros įstaigas bei užtikrinant šiuolaikinę ES standartus atitinkančią medicinos pagalbą, siekiama sukurti būtinas prielaidas pacientų sveikatos būklei gerinti, mirtingumo, sergamumo bei negalios sumažinimui. Todėl kiekvienais metais yra ruošiami ir teikiami investiciniai projektai papildomoms lėšoms gauti iš valstybės biudžeto, Sveikatos apsaugos ministerijos, Privalomojo sveikatos draudimo fondo, Europos Sąjungos struktūrinių fondų. Visi vykdomi projektai yra tarpusavyje susiję ir sudaro vientisą ligoninės investicijų pritraukimo strategijos politiką bei atitinka įstaigos strateginius tikslus.

Šalyje dar nepradėti įgyvendinti 2014-2020 metų iš Europos sąjungos fondų finansuojami projektai, todėl ir Šilalės rajono ligoninėje 2016 m. nevykdėme tokių projektų.

Iš Šilalės rajono sveikatos priežiūros įstaigų ir jų teikiamų paslaugų modernizavimo rėmimo programos lėšų apmokėtas įsiskolinimas rangovams už liftų įrengimą 13,1 tūkst. eurų, įsigyta kompiuterinės ir kitos biuro įrangos už 2,9 tūkst. eurų elektroninių sveikatos paslaugų plėtimui. E-sveikatos projektas suteikė galimybę gydytojo darbo vietoje matyti informaciją apie pacientui atliktus tyrimus, keistis duomenimis tarp regiono gydymo įstaigų.

1. DUOMENYS APIE PERSONALĄ – DARBUOTOJŲ SKAIČIUS FINANSINIŲ METŲ PRADŽIOJE IR PABAIGOJE (2014-2016 M. ANALIZĖ)

Lentelėje pateikta informacija apie etatų ir asmenų skaičiaus pokyčius 2014-2016 metais.

|  |  |  |  |  |  |  |
| --- | --- | --- | --- | --- | --- | --- |
| Personalas | 2014m.  (asmenų skaičius) | 2015 m.  (asmenų skaičius) | 2016 m.  (asmenų skaičius) | 2014 m.  (etatų skaičius) | 2015 m.  (etatų skaičius) | 2016 m.  (etatų skaičius) |
| Gydytojai | 56 | 56 | 53 | 31,95 | 30,7 | 30,8 |
| Slaugos personalas | 61 | 63 | 62 | 63,05 | 67,7 | 66,8 |
| Kitas personalas | 49 | 57 | 59 | 47 | 51 | 53,75 |
| **IŠ VISO:** | **166** | **176** | 174 | **142** | **149,4** | 151,35 |

Darbuotojų kaita minimali.

Gydytojų:

* priimta naujų – 5 iš jų:
* infekcinių ligų gydytojas – 1;
* medicinos gydytojai budėjimams – 1;
* gydytojas ortopedas traumatologas – 1;
* gydytojas chirurgas – 1;
* gydytoja endokrinologė – 1.

Nutrauktos darbo sutartys su gydytojais – 9, iš jų:

* atleisti savo noru – 7 gydytojai ;
* pasibaigus darbo sutarties terminui – 1;
* darbuotojui mirus – 1.

Metų gale dirbo 53 gydytojai, iš jų:

* pirmaeilėse pareigose – 13;
* antraeilėse – 40;
* vaiko priežiūros atostogose dvi gydytojos.

Slaugos personalas:

* priimta naujų – 1 bendrosios praktikos slaugytoja;
* atleistos savo noru – 2:
* bendrosios praktikos slaugytojas – 1;
* anestezijos ir intensyviosios terapijos slaugytoja – 1.

Metų gale dirbo 62 slaugytojos, iš jų:

* pirmaeilėse pareigose – 61;
* antraeilėse pareigose – 1.

Kito personalo:

* priimta – 6, iš jų:
* ūkio reikalų tvarkytoja - 1;
* valytoja – 1;
* slaugytojos padėjėjos - 3;
* pagalbinė darbininkė – 1.

Nutrauktos darbo sutartys:

- darbuotojų pareiškimu su 1 darbuotoja;

- pasibaigus sutarties terminui su 2 darbuotojais.

Lentelėje pateikta informacija apie darbuotojų kaitą 2016 m.

|  |  |  |  |
| --- | --- | --- | --- |
| Personalo kategorija | Darbuotojų skaičius 2016 m. sausio mėn. | Darbuotojų skaičius 2016 m. gruodžio mėn. | Skirtumas |
| Gydytojai | 58 | 53 | -5 |
| Slaugos specialistai | 63 | 62 | -1 |
| Kitas personalas | 56 | 59 | +3 |
| **IŠ VISO:** | 177 | 174 | **-3** |

Darbuotojų kaitos priežastys šios - darbo sutarties termino pabaiga, mirtis. Darbuotojų kaita ligoninėje yra maža, darbuotojai lojalūs įstaigai.

Visi dirbantys gydytojai specialistai ir slaugos personalas, Lietuvos Respublikos įstatymų nustatyta tvarka turi licencijas, suteikiančias teisę verstis medicinos praktika ir teikti tam tikras kvalifikuotas medicinos praktikos paslaugas.

1. FINANSINĖ ANALIZĖ

VšĮ Šilalės rajono ligoninė yra ekonominis vienetas, turintis ūkinį, finansinį ir teisinį savarankiškumą. Finansiniai metai sutampa su kalendoriniais.

Sveikatos priežiūros įstaigų apskaitą reglamentuoja 2001 m. lapkričio 6 d. Buhalterinės apskaitos įstatymas Nr. IX-574, Lietuvos Respublikos 2007 m. birželio 26 d. Viešojo sektoriaus atskaitomybės įstatymas Nr. X-1212 ir kiti teisės aktai. Įstaigos Apskaitos politika patvirtinta 2015 m. sausio 2 d. direktoriaus įsakymu Nr.V-2 „Dėl apskaitos politikos ir sąskaitų plano patvirtinimo“. Įstaiga, tvarkydama apskaitą ir rengdama finansinę atskaitomybę, vadovaujasi Lietuvos Respublikos Viešojo sektoriaus atskaitomybės įstatymu nustatytais bendraisiais apskaitos principais: subjektyvumo; veiklos tęstinumo; periodiškumo; pastovumo; piniginio mato; kaupimo; palyginimo; atsargumo; neutralumo; turinio viršenybės prieš formą. Ligoninėje buhalterinė apskaita kompiuterizuota. Apskaita vedama pagal Viešojo sektoriaus apskaitos ir finansinės atskaitomybės standartus (VSAFAS).

* 1. Veiklos pajamos

Veiklos pajamos apskaitoje pripažįstamos ir registruojamos tada, kai jos uždirbamos, neatsižvelgiant į pinigų gavimą.

Per metus VšĮ Šilalės rajono ligoninė gavo 2178138 eurų pagrindinės veiklos pajamų. Jas sudaro:

1. Finansavimo pajamos iš įvairių šaltinių (parodančios kiek per metus panaudota finansavimo sumų) – 99007 eurų (4,55 %);

2. Uždirbtos pajamos iš TLK – 2025712 eurų (93.00 %);

3. Už mokamas medicinines paslaugas – 52658 eurų (2.42 %), t.sk. gyventojų sumokėta – 41768 eurai, iš jų – 33353 eurai už palaikomojo gydymo ir slaugos paslaugas;

4. Už nemedicinines paslaugas (kopijavimas, transporto paslaugos, dokumentų išrašai ir kt) gauta 801 euras (0.03 %), t.sk. iš gyventojų – 761 euras.

Įstaiga gavo 4963 eurus kitos veiklos (turo nuoma, mažmeninė prekyba) pajamų.

* 1. Veiklos sąnaudos per finansinius metus

Įstaigos veiklos sąnaudos - išlaidos, patirtos ataskaitinio laikotarpio pajamoms uždirbti. Ataskaitinių metų pagrindinės veiklos sąnaudos – 2173,7 tūkst. eurų, iš jų:

1. Darbo užmokestis ir socialinio draudimo įmokos – 1710,0 tūkst. eurų (78,6 %);

2. Nusidėvėjimo ir amortizacijos – 93,6 tūkst. eurų (4,3 %);

3. Ligonių maitinimas (tik maisto produktams) – 42,1 tūkst. eurų (1,9 %.);

4. Vaistai, medicinos pagalbos priemonės – 80,8 tūkst. eurų (3,7 %);

5. Komunalinės ir ryšių paslaugos – 73,1 tūkst. eurų (3,3 %.);

6. Transporto paslaugos (ligonių pervežimui ir išlaikymui) – 16,6 tūkst. eurų (0,8 %.);

7. Turto paprastas remontas ir eksploatavimas – 25,4 tūkst. eurų (1,2 %);

8. Darbuotojų kvalifikacijos kėlimas, komandiruotės – 2,3 tūkst. eurų (0,1 %);

9. Kt. atsargos (kanceliarinės, ūkinės ir kt.) – 33,8 tūkst. eurų (1,6 %);

10. Kitos paslaugos (tyrimai, skalbimo, komp. progr. priež.ir kt.) – 92,4 tūkst. eurų (4,3 %.);

11. Kitos – 3,6 tūkst. eurų (0,2 %.).

Finansinės ir investicinės veiklos sąnaudos – 3,8 tūkst. eurų, kitos veiklos – 5,4 tūkst. eurų.

Finansinių metų eigoje nėra žinoma, ar bus apmokamos viršsutartinės paslaugos. Dėl šios priežasties sudėtinga planuoti įstaigos išlaidas.

Ligoninės valdymo išlaidos 2016 metais sudarė 102224,68 Eur (administracijos darbuotojų darbo užmokestis ir Sodra) – 4,7 proc. nuo visų uždirbtų pajamų arba 4,7 proc. nuo visų sąnaudų.

Įstaigos vadovui už 2016 n. priskaityta darbo užmokesčio 21672,88 eurai, išmokėta – 16471,39 eurai.

Įstaiga nepatyrė išlaidų kolegialių organų kiekvieno nario darbo užmokesčiui ir kitoms įstaigos kolegialių organų narių išmokoms ir neturėjo išlaidų išmokoms su įstaigos dalininku susijusiems asmenims.

* 1. Atsargos

|  |  |  |  |  |  |
| --- | --- | --- | --- | --- | --- |
|  | Maisto produktai | Vaistai, medicinos priemonės | Kitos atsargos | Trumpalaikis turtas sandėlyje | Iš viso |
| Praėjusių finansinių metų pabaigoje (2015-12-31) | 1406 | 23017 | 6549 | 2980 | 33952 |
| Finansinių metų pabaigoje (2016-12-31) | 1190 | 25317 | 8357 | 2793 | 37657 |

Turimas atsargų kiekis garantuoja nenutrūkstamoje įstaigos veikloje būtiniausių poreikių užtikrinimą.

* 1. Finansinis rezultatas

Įstaigos finansinis rezultatas - 228 eurai pelno.

Finansinių metų eigoje nėra žinoma, ar bus apmokama už suteiktas viršsutartines paslaugas. Dėl šios priežasties sudėtinga planuoti įstaigos išlaidas. Įstaigos finansinis rezultatas būtų geresnis jei būtų apmokėta už visas viršsutartines paslaugas, t.y. dar 49549 Eur. Metų eigoje už virš sutarties suteiktas paslaugas nemokama, o dažniausiai šios paslaugos suteikiamos jau sausio -balandžio mėnesiais. Metų bėgyje tai lemia apyvartinių lėšų trūkumą ir pastoviai vėluojančius atsiskaitymus su privalomais fondais ir prekių ir paslaugų tiekėjais. Viso to rezultatas – priskaičiuojami delspinigiai.

Finansiniam rezultatui įtakos turėjo minimalios mėnesinės algos padidėjimas nuo 325 eurų iki 380 eurų, nuo 2016 m. liepos mėnesio padidinti darbuotojų atlyginimai.

Viešosios įstaigos nėra pelno siekiantys juridiniai vienetai. Įstaigos tikslas ne maksimalus teigiamo rezultato ir pelno siekimas, bet įstaigos teigiamas pajamų ir sąnaudų balansas.

* 1. Pinigai

|  |  |  |  |
| --- | --- | --- | --- |
|  | Banke | Kasoje | Iš viso |
| Praėjusių finansinių metų pabaigoje (2015-12-31) | 43730 | 65 | 43795 |
| Finansinių metų pabaigoje (2016-12-31 | 2089 | 270 | 2359 |

Pinigų likutis banke, užtikrina savalaikį atlyginimų išmokėjimą darbuotojams. Ataskaitinių metų gruodžio mėn. teritorinės ligonių kasos pervedė 69,7 tūkst. Eur avansą už gruodžio mėnesį suteiktas sveikatos priežiūros paslaugas. Sutartyse su ligonių kasomis avanso mokėjimas nenumatytas. Kai įstaigai trūksta apyvartinių lėšų, avansinis mokėjimas suteikia finansinio stabilumo: suteikia galimybę savalaikiai atsiskaityti su darbuotojais ir tiekėjais. Įstaiga turėjo galimybę išmokėti gruodžio mėnesio pabaigoje darbo užmokestį už gruodžio mėnesį.

* 1. Įsipareigojimai įstaigai (eurais)

|  |  |  |  |
| --- | --- | --- | --- |
|  | Teritorinės ligonių kasos | Kiti paslaugų pirkėjai | Iš viso |
| Praėjusių finansinių metų pabaigoje (2015-12-31) | 137091 | 4038 | 141129 |
| Finansinių metų pabaigoje (2016-12-31) | 217976 | 9471 | 227447 |

* 1. Įstaigos įsipareigojimai (eurais)

|  |  |  |  |
| --- | --- | --- | --- |
|  | Tiekėjams mokėtinos sumos | Su darbo santykiais susiję įsipareigojimai | Iš viso |
| Praėjusių finansinių metų pabaigoje (2015-12-31) | 168506 | 211046 | 379552 |
| Finansinių metų pabaigoje (2016-12-31) | 187103 | 219893 | 406996 |

* 1. Dalininkai ir jų įnašų vertė finansinių metų pradžioje ir pabaigoje

VšĮ Šilalės rajono ligoninės steigėjas ir vienintelis dalininkas – Šilalės rajono savivaldybė, kuri savo teises ir pareigas įgyvendina per Savivaldybės tarybą. Dalininko įnašo vertė – 88738 eurai ataskaitinių metų pradžioje ir pabaigoje nesikeitė.

* 1. Ilgalaikio turto būklė

Įstaigoje ilgalaikis materialusis turtas apskaitomas vadovaujantis 12-ojo, o nematerialusis turtas – 13-ojo VSAFAS nuostatomis ir Bendraisiais apskaitos principais (toliau – BAP).

Įsigytas ilgalaikis turtas pirminio pripažinimo momentu apskaitoje registruojamas įsigijimo savikaina. Po pirminio pripažinimo, ilgalaikis materialusis turtas finansinėse ataskaitose rodomas įsigijimo savikaina, atėmus sukauptą nusidėvėjimą (amortizaciją) ir nuvertėjimą, jei jis yra.

Neatlygintai gautas ilgalaikis turtas ne iš viešojo sektoriaus subjekto registruojamas jo tikrąja verte pagal įsigijimo dienos būklę. Jei tikrosios vertės patikimai nustatyti negalima, tuomet ilgalaikis materialusis turtas registruojamas simboline vieno euro verte.

Neatlygintai gautas ilgalaikis materialusis turtas iš kito viešojo sektoriaus subjekto registruojamas įsigijimo savikaina, sukauptas nusidėvėjimas (amortizacija) bei nuvertėjimas (jei jis yra) pagal ilgalaikio materialiojo turto perdavimo dienos būklę.

|  |  |  |  |  |  |  |
| --- | --- | --- | --- | --- | --- | --- |
|  | Medicininė ir kita  įranga | Transporto  priemonės | Baldai,  biuro  įranga | Kitas  ilgalaikis  turtas | Nebaigta  statyba | Iš viso |
| Ilgalaikio turto likutinė vertė  2016 m. sausio 1 d. | 309122 | 597 | 13597 | 4442 | 616195 | 943953 |
| Pirkto turto įsigijimo savikaina | 1113 |  |  |  |  | 1113 |
| Neatlygintinai gauto turto įsigijimo savikaina |  |  |  |  |  |  |
| Nurašytas turtas |  |  | -925 | -806 |  | -1731 |
| Apskaičiuota nusidėvėjimo  suma per ataskaitinį laikotarpį | -85288 | -596 | -3572 | -1922 |  | -91378 |
| Sukaupta nurašyto turto ar gauta turto  nusidėvėjimo suma |  |  |  |  |  |  |
| Ilgalaikio turto likutinė vertė  2016 m. gruodžio 31 d. | 224947 | 1 | 9100 | 1714 | 616195 | 851957 |

Nebaigtos statybos vertė neperduodama savivaldybei, nes šiais metais bus baigta keisti liftus ir užbaigta rekonstrukcija iš VIP lėšų.

Įstaigoje 2016 m. pradžioje nematerialiojo turto – Programinės įrangos ir jos licencijų likutinė vertė – 432 Eur, kito nematerialaus turto 2470 Eur, per metus amortizacija – 2429 Eur ir metų pabaigoje nematerialiojo turto vertė – 473,00 Eur. Veikloje naudojamas ir visiškai amortizuotas nematerialusis turtas.

* 1. Panaudos sutarties pagrindu perduotas naudoti turtas, apskaitomas įstaigos nebalansinėje sąskaitoje

|  |  |  |  |  |  |  |
| --- | --- | --- | --- | --- | --- | --- |
| Turto grupės pavadinimas | Įsigijimo  vertė  (Eur.) | Padidinta  vertė (įsigyta)  finansiniais  metais | Nurašymas, (grąžinimas) | Iškelta  į  trump.  turtą | Nusidė-  vėjimas | Likutinė  vertė  (Eur.) |
| **Turtas, gautas pagal panaudos sutartis iš Šilalės rajono savivaldybės (Eur):** | | | | | | |
| - nematerialusis turtas | 55607 |  |  |  |  | 55607 |
| - pastatai | 1842860 |  |  |  |  | 1842860 |
| - infrastruktūros ir kiti statiniai | 52353 |  |  |  |  | 52353 |
| - medicinos įranga ir kitas turtas | 44767 |  |  |  |  | 44767 |
| - baldai, biuro įranga | 2457 |  |  |  |  | 2457 |
| kt. ilgalaikis turtas | 2479 |  |  |  |  | 2479 |
| - medžiagos ir žaliavos, ūk. inventorius | 720 |  |  |  |  | 720 |
| **Viso:** | **2001243** |  |  |  |  | **2001243** |
| **Turtas, gautas pagal panaudos sutartis iš Sveikatos apsaugos ministerijos (Eur):** | | | | | | |
| - medicinos įranga | 36526 |  |  |  |  | 36526 |
| - transporto priemonės | 90168 |  |  |  |  | 90168 |
| **Viso:** | **126694** |  |  |  |  | **126694** |
| **Turtas, gautas pagal panaudos sutartis iš Kauno klinikų** | | | | | | |
| -baldai ir biuro įranga | 974 |  |  |  |  | 974 |
| **Viso:** | **974** |  |  |  |  | **974** |
| **Turtas, gautas pagal panaudos sutartis iš VšĮ Tauragės ligoninė (Eur):** | | | | | | |
| - baldai ir biuro įranga | 9318 |  |  |  |  | 9318 |
| **Viso:** | **9318** |  |  |  |  | **9318** |
| **Turtas, gautas pagal panaudos sutartis iš kitų subjektų** | | | | | | |
| - medicinos įranga ir kitas turtas | 1161 |  |  |  |  | 1161 |
| **Viso:** | **1161** |  |  |  |  | **1161** |
| **Viso** | **2139390** |  |  |  |  | **2139390** |

* 1. Gautos finansavimo lėšos, jų šaltiniai ir panaudojimas

2016 metais gautas finansavimas vykdomiems projektams, įstaigos kitoms reikmėms, iš viso 5267 Eur. Iš jų: Europos sąjungos fondo lėšos 519 eurų ir 3345 eurų iš kitų šaltinių panaudoti daliniam darbuotojų įdarbinimo finansavimui; gyventojų pajamų mokesčio 2 procentų gautos lėšos - 1033 eurai, panaudota ūkinio inventoriaus įsigijimui – 588 eurai, kvalifikacijos kėlimui-249 eurai. Iš verslo subjektų gauta piniginė parama - 370 eurų, panaudota ūkinio inventoriaus įsigijimui – 467 eurai.

Neatlygintinai gauta atsargų: iš kitų viešojo sektoriaus subjektų už 3182 eurus, iš kitų subjektų už 2675 eurus.

* 1. Ligoninės 2016 metų veiklos rezultatų ataskaita

|  |  |  |  |
| --- | --- | --- | --- |
| Eil. Nr. | Straipsniai | Ataskaitinis  laikotarpis | Praėjęs  Ataskaitinis  laikotarpis |
| **A.** | **PAGRINDINĖS VEIKLOS PAJAMOS** |  | **2178138** |
| **I.** | FINANSAVIMO PAJAMOS |  | 99007 |
| **I.1.** | Iš valstybės biudžeto |  | 11823 |
| **I.2.** | Iš savivaldybių biudžetų |  | 14355 |
| **I.3.** | Iš ES, užsienio valstybių ir tarptautinių organizacijų lėšų |  | 55586 |
| **I.4.** | Iš kitų finansavimo šaltinių |  | 17243 |
|  |  |  |  |
| **II.** | MOKESČIŲ IR SOCIALINIŲ ĮMOKŲ PAJAMOS |  |  |
| **III.** | PAGRINDINĖS VEIKLOS KITOS PAJAMOS |  | 2079131 |
| **III.1.** | Pagrindinės veiklos kitos pajamos |  | 2079131 |
| **III.2.** | Pervestinų pagrindinės veiklos kitų pajamų suma |  |  |
| **B.** | **PAGRINDINĖS VEIKLOS SĄNAUDOS** |  | **-2173992** |
| **I.** | DARBO UŽMOKESČIO IR SOCIALINIO DRAUDIMO |  | -1709958 |
| **II** | NUSIDĖVĖJIMO IR AMORTIZACIJOS |  | -93613 |
| **III.** | KOMUNALINIŲ PASLAUGŲ IR RYŠIŲ |  | -73078 |
| **IV.** | KOMANDIRUOČIŲ |  | -337 |
| **V.** | TRANSPORTO |  | -16643 |
| **VI.** | KVALIFIKACIJOS KĖLIMO |  | -2005 |
| **VII.** | PAPRASTOJO REMONTO IR EKSPLOATAVIMO |  | -25386 |
| **VIII.** | NUVERTĖJIMO IR NURAŠYTŲ SUMŲ |  | -42 |
| **IX.** | SUNAUDOTŲ IR PARDUOTŲ ATSARGŲ SAVIKAINA |  | -156793 |
| **X.** | SOCIALINIŲ IŠMOKŲ |  |  |
| **XI.** | NUOMOS |  |  |
| **XII.** | FINANSAVIMO |  |  |
| **XIII.** | KITŲ PASLAUGŲ |  | -92446 |
| **XIV.** | KITOS |  | -3691 |
| **C.** | **PAGRINDINĖS VEIKLOS PERVIRŠIS AR DEFICITAS** |  | **4146** |
| **D.** | **KITOS VEIKLOS REZULTATAS** |  | **-408** |
| **I.** | KITOS VEIKLOS PAJAMOS |  | 4963 |
| **II.** | PERVESTINOS Į BIUDŽETĄ KITOS VEIKLOS PAJAMOS |  |  |
| **III.** | KITOS VEIKLOS SĄNAUDOS |  | -5371 |
| **E.** | **FINANSINĖS IR INVESTICINĖS VEIKLOS REZULTATAS** |  | **-3510** |
| **F.** | **APSKAITOS POLITIKOS KEITIMO IR ESMINIŲ APSKAITOS**  **KLAIDŲ TAISYMO ĮTAKA** |  |  |
| **G.** | **PELNO MOKESTIS** |  |  |
| **H.** | **GRYNASIS PERVIRŠIS AR DEFICITAS PRIEŠ NUOSAVYBĖS**  **METODO ĮTAKĄ** |  | **228** |
| **I.** | **NUOSAVYBĖS METODO ĮTAKA** |  |  |
| **J.** | **GRYNASIS PERVIRŠIS AR DEFICITAS** |  | **228** |
| **I.** | TENKANTIS KONTROLIUOJANČIAJAM SUBJEKTUI |  |  |
| **II.** | **TENKANTIS MAŽUMOS DALIAI** |  |  |

VšĮ Šilalės rajono ligoninės veiklos rezultatas yra teigiamas. Įtakos turėjo teikiamų viršsutartinių asmens sveikatos priežiūros paslaugų apmokėjimas gruodžio mėnesį, atskirų sveikatos priežiūros paslaugų bazinės kainos pakėlimas nuo liepos mėnesio.

1. Vidaus medicinos audito veikla

VšĮ Šilalės rajono ligoninėje vykdomas asmens sveikatos priežiūros paslaugų kokybės užtikrinimas pagal LR Sveikatos apsaugos ministro 2008 m. balandžio 29 d. įsakymo Nr. V- 338 „Dėl minimalių asmens sveikatos priežiūros paslaugų kokybės reikalavimų aprašo patvirtinimo“ reikalavimus.

**Vidaus auditai**. Planiniai auditai atliekami pagal kiekvienų metų konkretų auditų planą. Planinių vidaus auditų metu tikrinama ir vertinama, ar ligoninės veikla ir jos darbo rezultatai atitinka kokybės tikslus. Tikrinami ir vertinami sveikatos priežiūros kokybės reikalavimai ir požymiai (prieinamumas, tinkamumas, efektyvumas, pacientų saugumas) teikiant sveikatos priežiūros paslaugas.

Per 2016 metus atlikta:

* 2 planiniai auditai;
* 1 neplaninis auditas;
* 3 išorės (TLK) auditai.

Parengtos 3 auditų ataskaitos.

**Privalomi registruoti nepageidaujami įvykiai.** Vykdant Sveikatos apsaugos ministro 2008 m. balandžio 29 d. įsakymo Nr. V-338 “Dėl Minimalių asmens sveikatos priežiūros paslaugų kokybės reikalavimų aprašo tvirtinimo”, 2010 m. gegužės 6 d. įsakymo Nr. V-401 ,,Dėl privalomų registruoti nepageidaujamų įvykių sąrašo ir jų registravimo tvarkos aprašo patvirtinimo” reikalavimus bei atsižvelgiant į Sveikatos apsaugos ministro 2012 m. lapkričio 29 d. įsakymo Nr. V-1073 „Dėl asmens sveikatos priežiūros įstaigų, teikiančių stacionarines asmens sveikatos priežiūros paslaugas, vertinimo rodiklių sąrašų patvirtinimo“ rekomendacijas, ligoninėje registruojami ir kasmet analizuojami nepageidaujami įvykiai, susiję su medicinos prietaisų naudojimu, kraujo ir jo komponentų transfuzija, vaistinių preparatų naudojimu, pacientų ir darbuotojų radiacine sauga bei radiologinėmis avarijomis, nustatyta hospitaline infekcija, pragulų išsivystymu, pacientų traumomis stacionare.

**Pacientų skundai ir prašymai.** 2016 metais rašytinių skundų gauta nebuvo, teisminių nagrinėjimų nėra.

**Pacientų pasitenkinimo lygis.** Vykdant Sveikatos apsaugos ministro 2015 m. rugpjūčio 10 d. įsakymo Nr. V-929 „Dėl asmens sveikatos priežiūros įstaigų, teikiančių stacionarines asmens sveikatos priežiūros paslaugas, vertinimo rodiklių sąrašų patvirtinimo“ reikalavimus ir siekiant įvertinti pacientų pasitenkinimo suteiktomis paslaugomis lygį balais, buvo atlikta pacientų apklausa naudojant minėtu Sveikatos apsaugos ministro įsakymu patvirtintą anketos formą. Siekiant, kad būtų užpildytas reprezentatyvus anketų skaičius, ir atsižvelgiant į ligoninėje gydytų pacientų skaičių, buvo apklausti 349 stacionare besigydantys pacientai. Anketoje buvo pateikta 10 klausimų; klausimo atsakymas „taip“ vertintas 2 balais, „iš dalies (galbūt)“ – 1 balu, „ne“ – 0 balų; maksimali balų suma - 20. Išanalizavus užpildytas anketas, nustatyta, kad visų anketų balų sumos aritmetinis vidurkis –18,7 balo (žr. lentelė).

1. viešosios įstaigos šillalės rajono ligoninės kiekybinių ir kokybinių veiklos rodiklių vertinimas

|  |  |  |  |  |
| --- | --- | --- | --- | --- |
| Eil.  Nr. | Vertinimo rodikliai | Praėjusių metų siektinos veiklos užduotys (2016 metams) | Įvykdytų siektinų veiklos užduočių rodikliai | Kitimas +/-, procentais (kur reikalinga ir skaičiais) |
| **1.** | **Kiekybiniai vertinimo rodikliai** |  |  |  |
| 1.1. | Finansinis įstaigos veiklos rezultatas | Iki 39 900 Eur nuostolio | 238 Eur pelno | +40 138 Eur |
| 1.2. | Įstaigos sąnaudų darbo užmokesčiui dalis (procentais) | Iki 82 | 78.6 | +3.4 |
| 1.3. | Sąnaudų valdymo išlaidoms dalis (procentais) | Iki 6 | 4,7 | +1,3 |
| 1.4. | Papildomų finansavimo šaltinių pritraukimas, proc. nuo bendrųjų įstaigos pajamų: | iki 2,5 | 1,3 | +1,3 |
| 1.4.1. | ES struktūrinių fondų lėšos | - | - |  |
| 1.4.2. | VIP | - | - |  |
| 1.4.3. | gyventojų pajamų 2 % | Iki 0,3 | 0,05 | +0,05 |
| 1.4.4. | kitos lėšos (labdaros ir kitos) | Iki 2,2 | 1,25 | +1,25 |
| **2.** | **Kokybiniai vertinimo rodikliai** |  |  |  |
| 2.1. | Pacientų pasitenkinimo įstaigos teikiamomis paslaugomis lygis ir pacientų skundų tendencijos: |  |  |  |
| 2.1.1. | pacientų apklausų skaičius: | Ne mažiau 1 | 2 | +1 |
| 2.1.1.2. | apklausose dalyvavusių patenkintų įstaigos darbu skaičius | Ne mažiau 85 % | 93,5 % | +8,5% |
| 2.1.1.3. | skundų skaičius | Iki 5 skundų | 0 |  |
| 2.1.1.4. | skundų pagrindas | Pagrįstų skundų- iki 3 | 0 |  |
| 2.1.1.5. | teisminių bylų skaičius, iš jų: |  |  |  |
| 2.1.1.6. | pralaimėtų bylų skaičius ir patirta žala | Iki 1 | 0 |  |
| 2.2. | TLK ekspertizių skaičius, iš jų: |  | 3 |  |
| 2.2.1. | nustatyta žala PSDF biudžetui (eurais) ir žalos pobūdis | Iki 0,5 % nuo pajamų iš PSDF | 2042 Eur  0.1 % | +0.4 % |
| 2.3. | Kokybės vadybos sistemos įdiegimo ir vystymo laipsnis: |  |  |  |
| 2.3.1. | įstaigos medicininis auditas (planas, kiek kartų numatoma atlikti įstaigos medicininį auditą, kokiais klausimais) | 3 planiniai auditai | 3 auditai (rankų higienos, pacientų, sergančių miokardo infarktu gydymo kokybės, medicininės dokumentacijos pildymo kokybės) | 0 |
| 2.3.2. | pacientų aptarnavimo standartai (kokie yra, kokiais numatote papildyti) | Atnaujinti 3 padalinių veiklos aprašus | 3 veiklos aprašai (radiologijos, dienos chirurgijos skyriaus, slaugos ir palaikomojo gydymo poskyrio) | 0 |
| 2.3.3. | procedūrų standartai (kokie yra, kokiais numatote papildyti) | Patvirtinti ir įdiegti 15 diagnostikos ir gydymo protokolų pediatrijos srityje | Įdiegta 15 protokolų pediatrijos srityje | 0 |
| 2.4. | Darbuotojų kaitos įstaigoje rodiklis proc. per metus | Iki 9 proc. | 1,72 | +7,28 |
| 2.5. | Prioritetinių paslaugų teikimo dinamika: |  |  |  |
| 2.5.1. | ambulatorinių konsultacijų skaičius | Ne mažiau 42 000 | 47 816 | +13.85 % |
| 2.5.2. | slaugos ir palaikomojo gydymo paslaugų skaičius | Ne mažiau 9500 lovadienių | 9 846 (apmokėtų PSDF lėšomis) | +3,64% |
| 2.5.3. | dienos chirurgijos paslaugų skaičius | Ne mažiau 175 | 136 | -22,29% |
| 2.5.4. | dienos stacionaro paslaugų skaičius | Ne mažiau 195 | 241 | +23,59% |
| 2.5.5. | stebėjimo paslaugų skaičius | Ne mažiau 700 | 1133 | +61,86% |
| 2.6. | Prevencinių programų vykdymas (atvejų skaičius, procentais nuo maksimalaus galimo suteikti paslaugų skaičiaus): |  |  |  |
| 2.6.1. | atrankinės mamografinės patikros dėl krūties vėžio programa | - |  |  |
| 2.6.2. | gimdos kaklelio piktybinių navikų prevencijos programa | - |  |  |
| 2.6.3. | priešinės liaukos vėžio ankstyvosios diagnostikos programa | - |  |  |
| 2.6.4. | asmenų, priskirtų širdies ir kraujagyslių ligų didelės rizikos grupei, atrankos ir prevencijos programa | - |  |  |
| 2.6.5 | asmenų, priskirtų storosios žarnos ankstyvosios diagnostikos, atrankos ir prevencijos priemonių programa | - |  |  |
| 2.6.6. | vaikų krūminių dantų dengimo silantinėmis medžiagomis programa | - |  |  |
| 2.6.7. | vaikų tyrimas dėl užsikrėtimo tuberkulioze | - |  |  |
| 2.7 | Suteikta skatinamųjų paslaugų,  eurai/atvejų skaičius | - |  |  |
| 2.8. | Hemolizinio streptokoko ekspres testo atlikimas vaikams (skaičius ir gautas rezultatas) | - |  |  |
| 2.9. | Informacinių technologijų diegimo ir vystymo lygis: |  |  |  |
| 2.9.1. | pacientų registracija elektroninė sistema | Veikianti išankstinės registracijos (IPR) sistema | Veikia |  |
| 2.9.2. | įstaigos interneto svetainė | Nuolat atnaujinama | Atnaujinama, veikia |  |
| 2.9.3. | kita (įrašyti) | Tobulinama įstaigos informacinė sistema (IS)-diegiamas laboratorijos modulis | Įdiegtas |  |
| 2.10. | Kovos su korupcija taikomų priemonių vykdymas | Pagal 2016 m. korupcijos prevencijos planą. | Planas įvykdytas |  |

1. viešosios įstaigos šilalės rajono ligoninės perspektyvos, ateities planai ir prognozės

Įstaigos 2017 metų planai:

* plėsti prioritetinių asmens sveikatos priežiūros paslaugų apimtis (stebėjimo, dienos

chirurgijos, dienos stacionaro, ambulatorinės chirurgijos, slaugos ir palaikomojo gydymo);

* dalyvauti 2014-2020 metų ES paramos gavimo paraiškų teikime bei projektų

įgyvendinime, siekiant įsteigti geriatrijos skyrių;

* didinti e.sveikatos sistemos naudojimo paplitimą įstaigoje, siekiant kuo didesnę dalį dokumentų pildyti elektroniniu būdu bei įsisavinti naujus įstaigos informacinės sistemos modulius;
* vykdyti VIP lėšomis finansuojamus projektus;
* teikti paraiškas naujiems projektams, kurie sudaro sąlygas diegti pažangias medicinines technologijas, teikti saugias ir kokybiškas asmens sveikatos priežiūros paslaugas: plėtoti urologinių paslaugų spektrą, pagerinti fizinės medicinos bei reabilitacijos paslaugų kokybę;
* teikti pacientams pakankamą ir išsamią informaciją apie įstaigoje teikiamas sveikatos

priežiūros paslaugas informavimo priemonėse ir interneto svetainėje;

* tirti ir vertinti pacientų nuomonę, jų pasiūlymus, prašymus, skundus, orientuojant

sveikatos priežiūrą į paciento poreikius ir lūkesčius;

* nuolat kelti personalo kvalifikaciją ir profesionalumą;

Tikimasi, kad 2017 metais, pagerėjus finansavimui iš PSDF, bus galima daugiau lėšų skirti nusidėvėjusios medicininės įrangos atnaujinimui, darbuotojų kvalifikacijos kėlimui, bus galima planuoti didesnį darbo užmokestį darbuotojams.

**13.VADOVO VEIKLA**

Ataskaitinių metų vadovo veiklos tikslu išliko kokybiškų asmens sveikatos priežiūros paslaugų teikimo užtikrinimas, tam būtinų specialistų paieška ir įdarbinimas, racionalus turimų išteklių naudojimas, darbuotojų darbo užmokesčio didinimas bei stabilumas. Įstaigos veiklos ataskaita atspindi beveik visų įstaigoje teikiamų asmens sveikatos priežiūros paslaugų skaičiaus augimą 2016 metais. Visa tai rodo vadovo pasirinktą tinkamą vadovavimo įstaigai kryptį bei numatytų tikslų pasiekimą.

Įstaigai svarbiais finansavimo, paslaugų plėtros klausimais kreiptasi į Sveikatos apsaugos ministeriją, aktyviai bendrauta su Klaipėdos teritorine ligonių kasa, Šilalės rajono savivaldybe. Vyko aktyvus bendravimas su regiono gydymo įstaigomis (Klaipėdos universitetinė ligonine, Klaipėdos Jūrininkų ligonine, Tauragės ligonine), siekiant užtikrinti paslaugų gavimą Šilalės rajono gyventojams aukštesnio lygio įstaigose. Bendradarbiaujama su Šilalės GMP stotimi, Šilalės rajono policijos komisariatu ir kitomis rajono pirminės sveikatos priežiūros įstaigomis.

Įstaigos vadovas aktyviai dalyvavo Lietuvos gydytojų vadovų sąjungos, Lietuvos rajoninių ligoninių asociacijos, Lietuvos nacionalinės sveikatos priežiūros įstaigų asociacijos organizuojamoje veikloje – susitikimuose, vizituose, teikė pastabas ir pasiūlymus raštu svarbiais klausimais.

2016 metais išleista direktoriaus įsakymų:

* veiklos klausimais – 38;
* personalo klausimais – 229;
* atostogų klausimais – 203;
* komandiruočių klausimais – 235.

Dalyvauta kvalifikacijos kėlimo kursuose:

1. Tarpsektorinis bendradarbiavimas sveikatos priežiūroje, LSMU, 5 val.
2. Korupcijos prevencija, UAB „Corporate securitus“, 8 val.
3. Healthy ageing - possibilities and challenges for healthcare system, SAM, 12 val.

1. Ligoninės lovų užimtumo apskaitos vienetas. [↑](#footnote-ref-1)
2. Iš viso tais metais įstaigoje gydymo kursą baigusių asmenų skaičius. [↑](#footnote-ref-2)
3. Tai rodiklis, nurodantis, kiek dienų per metus buvo užimta viena ligoninės stacionare esanti lova. [↑](#footnote-ref-3)
4. Tai rodiklis, nurodantis, kiek pacientų per metus gulėjo vienoje stacionaro lovoje. [↑](#footnote-ref-4)
5. Tai vidutinis paciento ligoninės stacionare praleistų lovadienių skaičius. [↑](#footnote-ref-5)
6. Tai mirštamumo ligoninėje rodiklis (procentais). [↑](#footnote-ref-6)